F'din il-klassifika speċjali aħna tal-Mazzun qed inġibu l-iktar 10 kwotazzjonijiet li smajna matul il-kampanja tar-referendum dwar id-divorzju li daħħquna jew bikkewna jew bikkewna bid-daħq. Kieku ma ntqalux bis-serjeta' uħud minnhom kieku fiha u ma fihix, imma għad irridu naraw il-konsegwenzi ta' dan il-kliem fir-riżultat tar-referendum! "Fostna hawn il-briganti li jinqdew b'kull mezz biex joqtlu l-merħla. U bħalissa qegħdin wara ż-żwieġ ... Il-briganti għaqlin għax huwa l-lupu liebes il-ġild ta' ħaruf. U issa l-lupu qed jgħid li hu Kattoliku. Falsita'! Qerq!" – L-Isqof t'Għawdex Mario Grech waqt l-omelija tal-Griżma fir-Rabat Għawdex nhar il-15 ta' Mejju 2011. Tista' tisma' l-omelija sħiħa hawn . Krista IVA, Divorzju LE - Ir-Re tal-billboards fil-kampanja referendarja "Kristu Iva – Divorzju Le" – kwotazzjoni qasira imma li kienet fuq l-iktar billboard li se jibqa' jissemma minħabba r-reazzjoni għalih fuq Facebook u l-Internet li wasslet biex jinħarġu għexieren ta' verżjonijiet tiegħu b'messaġġi totalment differenti, bosta minnhom li jiġbdu s-saqajn. " Għan-Nisrani liġi li tagħmel iż-żwieġ mhux dejjiemi tmur kontra r-rieda tal-Missier. Għalhekk, in-Nisrani li hu favur id-divorzju joħloq firda bejn dak li jemmen u dak li ser jagħżel, liema għażla se jkollha konsegwenzi irreparabbli. – " NOTA DUTTRINALI U PASTORALI TAL-ISQFIJIET MALTIN LIS-SAĊERDOTI "Jien quddiem Gesu' se jkolli nagħti kont ta' l-għażla tiegħi" – L-Isqfijiet Maltin lill-Kattoliċi fil-Pastorali dwar ir-referendum tad-Divorzju. P.S. New entry friska friska l-Ħamis fl-aħħar jum tal-kampanja referendarja:
Top 10 tal-Mazzun: il-Kwotazzjonijiet li Daħħquna u/jew Bikkewna